ਯੋਨਿਕ ਕੈਂਸਰ
ਯੋਨਿਕ ਕੈਂਸਰ ਇੱਕ ਖ਼ਤਰਨਾਕ ਟਿਊਮਰ ਹੈ ਜੋ ਯੋਨੀ ਦੇ ਟਿਸ਼ੂਆਂ ਵਿੱਚ ਬਣਦਾ ਹੈ। ਪ੍ਰਾਇਮਰੀ ਟਿਊਮਰ ਜ਼ਿਆਦਾਤਰ ਸਕੁਆਮਸ ਸੈੱਲ ਕਾਰਸੀਨੋਮਾਜ਼ ਹੁੰਦੇ ਹਨ। ਪ੍ਰਾਇਮਰੀ ਟਿਊਮਰ ਬਹੁਤ ਘੱਟ ਹੁੰਦੇ ਹਨ, ਆਮ ਤੌਰ 'ਤੇ ਇਹ ਯੋਨਿਕ ਕੈਂਸਰ ਇਕ ਸੈਕੰਡਰੀ ਟਿਊਮਰ ਹੁੰਦਾ ਹੈ। ਯੋਨਿਕ ਕੈਂਸਰ ਜ਼ਿਆਦਾਤਰ 50 ਸਾਲ ਤੋਂ ਵੱਧ ਉਮਰ ਦੀਆਂ ਔਰਤਾਂ ਨੂੰ ਹੁੰਦਾ ਹੈ, ਪਰ ਕਈ ਵਾਰ ਇਹ ਕਿਸੇ ਵੀ ਉਮਰ ਵਿੱਚ ਹੋ ਜਾਂਦਾ ਹੈ, ਇਥੋਂ ਤੱਕ ਕਿ ਬਚਪਨ ਵਿੱਚ ਵੀ ਹੋ ਸਕਦਾ ਹੈ। ਇਸ ਦਾ ਇਲਾਜ ਹੋ ਸਕਦਾ ਹੈ, ਜੇਕਰ ਇਸਦਾ ਜਲਦੀ ਪਤਾ ਲਗਾ ਕੇ ਜਾਂ ਇਸਦੇ ਸ਼ੁਰੂ ਹੋਣ ਦੇ ਪਹਿਲੇ ਪੜਾਅ ਵਿੱਚ ਹੀ ਇਸਦਾ ਇਲਾਜ ਕਰਵਾਇਆ ਜਾਵੇ। ਯੋਨਿਕ ਕੈਂਸਰ ਦਾ ਇਲਾਜ ਆਮ ਤੌਰ 'ਤੇ ਇਕੱਲੀ ਸਰਜਰੀ ਜਾਂ ਪੇਲਵਿਕ ਰੇਡੀਏਸ਼ਨ ਨਾਲ ਸਰਜਰੀ ਰਾਹੀਂ ਕੀਤਾ ਜਾਂਦਾ ਹੈ। ਬੱਚਿਆਂ ਵਿੱਚ ਇਸ ਟਿਊਮਰ ਦਾ ਪਤਾ ਅਡਵਾਂਸ ਯੋਨਿਕ ਕੈਂਸਰ ਰਾਹੀਂ ਲਗਾਇਆ ਜਾਂਦਾ ਹੈ। ਉਨ੍ਹਾਂ ਦਾ ਇਲਾਜ ਸਰਜਰੀ, ਰੇਡੀਏਸ਼ਨ ਥੇਰੈਪੀ ਅਤੇ ਕੈਮੋਥੇਰੈਪੀ ਨਾਲ ਕੀਤਾ ਜਾਂਦਾ ਹੈ। ਬੱਚਿਆਂ ਵਿੱਚ ਯੋਨਿਕ ਕੈਂਸਰ ਇਲਾਜ ਕਰਨ ਤੋਂ ਬਾਅਦ ਵੀ ਹੋ ਸਕਦਾ ਹੈ। ਯੋਨਿਕ ਕੈਂਸਰ ਦੇ ਇਲਾਜ ਲਈ ਅੱਜ ਕੱਲ੍ਹ ਜੇਨੇ ਥੇਰੈਪੀ ਕਲੀਨਿਕਾਂ ਵਿੱਚ ਵਰਤੀ ਜਾਂਦੀ ਹੈ।